ai4bharat/Pralekha huggingface dataset:
பிரதமர் அலுவலகம்
கிர்கிஸ் குடியரசுக்குப் பிரதமர் பயணம் செய்தபோது பரிமாறப்பட்ட ஆவணங்களின் பட்டியல்
(|
|
வ.எண்
|
|
பிரகடனம்/ஒப்பந்தங்கள்/புரிந்துணர்வு ஒப்பந்தங்கள்
|
|
1.
|
|
ராணுவ ஒத்துழைப்பு குறித்த இந்தியா-கிர்கிஸ் குடியரசு இடையேயான கூட்டுப் பிரகடனம்.
|
|
2.
|
|
ஐந்தாண்டு காலத்திற்கு  வர்த்தகம் மற்றும் பொருளாதார ஒத்துழைப்புக்கு இந்தியக் குடியரசு – கிர்கிஸ் குடியரசு இடையேயான செயல்திட்டம்.
|
|
3.
|
|
இந்தியா-கிர்கிஸ் குடியரசு இடையே இருதரப்பு முதலீட்டு ஒப்பந்தம்.
|
|
4.
|
|
இந்தியாவின் தேசிய பாதுகாப்பு கவுன்சில் செயலகம் – கிர்கிஸ் குடியரசின் பாதுகாப்புக் கவுன்சில் அலுவலகம் இடையே ஒத்துழைப்புக்கான புரிந்துணர்வு ஒப்பந்தம்.
|
|
5.
|
|
இந்தியா-கிர்கிஸ்தான் இடையே இரட்டை வரி விதிப்பு முறையைத் தவிர்க்கும் ஒப்பந்தத்தின் பிரிவு-26-ஐ திருத்துவதற்கான ஒப்பந்தம்.
|
|
6.
|
|
சுகாதாரத் துறையில் ஒத்துழைப்புக்கான புரிந்துணர்வு ஒப்பந்தம்.
|
|
7.
|
|
இந்திய உயிரி மருத்துவ ஆராய்ச்சி மையம் குறித்து பாதுகாப்பு ஆராய்ச்சி மற்றும் மேம்பாட்டு அமைப்புக்கும், கிர்கிஸ்தானுக்கும் இடையே புரிந்துணர்வு ஒப்பந்தம்.
|
|
8.
|
|
இந்திய தேசிய பாதுகாப்புப் படை மற்றும் கிர்கிஸ் குடியரசின் தேசிய பாதுகாப்புக்கான ஆயுதப்படை இடையே ஒத்துழைப்புக்கான புரிந்துணர்வு ஒப்பந்தம்.
|
|
9.
|
|
இந்திய தேசிய பாதுகாப்புக் கல்விக் கழகத்திற்கும், கிர்கிஸ் குடியரசின் ராணுவ கல்விக் கழகத்திற்கும் இடையே ஒத்துழைப்புக்கான புரிந்துணர்வு ஒப்பந்தம்.
|
|
10.
|
|
இந்திய ராணுவத்தின் மலைச்சிகர போர்க்கலை பள்ளி , கிர்கிஸ் குடியரசின் ராணுவத்தின் கூட்டு மலையேற்றப் பயிற்சி மையம் ஆகியவற்றுக்கு இடையே ஒத்துழைப்புக்கான புரிந்துணர்வு ஒப்பந்தம்.
|
|
11.
|
|
இந்தியாவின் ஏற்றுமதி – இறக்குமதி வங்கி மற்றும் கிர்கிஸ் குடியரசின் முதலீட்டு மேம்பாடு, பாதுகாப்பு முகமை ஆகியவற்றுக்கு இடையே ஒத்துழைப்புக்கான உடன்பாடு.
|
|
12.
|
|
தகவல் மற்றும் தொடர்பு தொழில்நுட்ப ஒத்துழைப்பு குறித்து இந்தியா-கிர்கிஸ் குடியரசு இடையே புரிந்துணர்வு ஒப்பந்தம்.
|
|
13.
|
|
இந்திய நுகர்வோர் விவகாரங்கள் அமைச்சகத்திற்கும், கிர்கிஸ் குடியரசின் பொருளாதார அமைச்சகத்திற்கும் இடையே அளவியல் துறையில் ஒத்துழைப்பது குறித்த புரிந்துணர்வு ஒப்பந்தம்.
|
|
14.
|
|
இந்தியாவின் வளரும் நாடுகளுக்கான ஆராய்ச்சி மற்றும் தகவல் அமைப்புக்கும், கிர்கிஸ் குடியரசின் நடைமுறை ஆய்வுகளுக்கான தேசிய கல்வி நிறுவனத்திற்கும் இடையே புரிந்துணர்வு ஒப்பந்தம்.
|
|
15.
|
|
இமாச்சலப்பிரதேசத்தில் உள்ள தோட்டக்கலை மற்றும் வன வளர்ப்புக்கான ஒய்.எஸ். பார்மர் பல்கலைக் கழகத்திற்கும் கிர்கிஸ் தேசிய வேளாண் பல்கலைக்கழகத்திற்கும் இடையே புரிந்துணர்வு ஒப்பந்தம்.
சுகாதாரம் மற்றும் குடும்ப நலத்துறை அமைச்சகம்
மூன்றாவது மாநில உணவு பாதுகாப்பு குறியீட்டை மத்திய சுகாதார அமைச்சர் திரு மன்சுக் மாண்டவியா வெளியிட்டார், முன்னணியில் தமிழகம்
மக்களுக்கு பாதுகாப்பான உணவை உறுதி செய்வதில் மாநிலங்களை ஊக்குவிக்கும் முயற்சியிலும், உணவு பாதுகாப்பின் ஐந்து அளவுருக்களில் மாநிலங்களின் செயல்பாடுகளை அளவிடும் வகையிலும், உணவு பாதுகாப்பு மற்றும் தர நிர்ணய ஆணையத்தின்  3-வது மாநில உணவு பாதுகாப்பு குறியீட்டை  மத்திய சுகாதாரம் மற்றும் குடும்ப நலம் அமைச்சர் திரு மன்சுக் மாண்டவியா வெளியிட்டார்.
2020-21-ம் ஆண்டின் தரவரிசை அடிப்படையில் ஒன்பது முன்னணி மாநிலங்கள்/யூனியன் பிரதேசங்களை மத்திய சுகாதாரம் மற்றும் குடும்ப நலம் அமைச்சர் பாராட்டினார். இந்த ஆண்டு, பெரிய மாநிலங்களில், குஜராத் முதலிடத்தில் உள்ளது, அதற்கு அடுத்தபடியாக கேரளா மற்றும் தமிழ்நாடு உள்ளன.
சிறிய மாநிலங்களில், கோவா முதலிடத்திலும், மேகாலயா மற்றும் மணிப்பூருக்கு அதற்கு அடுத்ததாகவும் உள்ளன. யூனியன் பிரதேசங்களில், ஜம்மு & காஷ்மீர், அந்தமான் & நிக்கோபார் தீவுகள் மற்றும் புதுதில்லி முன்னணியில் உள்ளன.
நடமாடும் பரிசோதனை நிலையங்களின் எண்ணிக்கையை 109 ஆக உயர்த்தி நாட்டில் உணவு பாதுகாப்பு சூழலியலை உறுதிப்படுத்தும் வகையில், 19 வாகனங்களை அவர் கொடியசைத்து தொடங்கி வைத்தார்.
நிகழ்ச்சியில் பேசிய ஸ்ரீ மாண்டவியா, ஒரு ஆரோக்கியத்தின் முக்கிய அங்கமாக உணவு இருப்பதை சுட்டிக்காட்டினார். "சமச்சீர் ஊட்டச்சத்து ஆரோக்கியத்தின் ஒருங்கிணைந்த பகுதியாகும்," என்று அவர் கூறினார்.
நடமாடும் உணவு பரிசோதனை ஆய்வகங்கள் மாநிலங்கள்/யூனியன் பிரதேசங்களில் உள்ள செயல்பாட்டாளர்களின் செயல்திறனை அதிகரிக்க உதவுவதோடு, தொலைதூரப் பகுதிகளிலும் கண்காணிப்பு நடவடிக்கைகளை மேற்கொள்ள உதவி, பயிற்சி மற்றும் விழிப்புணர்வு செயல்பாடுகளுக்கு பயனுள்ள கருவியாக இருக்கும் என்று அவர் நம்பிக்கை தெரிவித்தார்.
இந்தியாவில் உணவு பாதுகாப்பு மற்றும் ஊட்டச்சத்து துறையில் உயர்தர ஆராய்ச்சியை ஊக்குவிப்பதற்காக ‘ஈட் ரைட்’ ஆராய்ச்சி விருதுகள் மற்றும் மானியங்கள் உள்ளிட்ட எஃப் எஸ் எஸ் ஏ ஐ-ன் பல்வேறு புதுமையான முயற்சிகளை திரு மாண்டவியா தொடங்கி வைத்தார். சைவ உணவுகளை எளிதில் அடையாளம் காண்பதற்கான இலச்சினையையும் அவர் வெளியிட்டார். இதன் மூலம் உணவு தேர்வுகளை மேற்கொள்வதில் நுகர்வோருக்கு அதிகாரம் கிடைக்கும்.
மேலும், உள்ளூர் பருவகால உணவு பொருட்கள், உள்நாட்டு தினை மற்றும் தாவர அடிப்படையிலான புரத ஆதாரங்கள் சார்ந்த சமையல் குறிப்புகளைப் பரிந்துரைக்கும் பல்வேறு மின் புத்தகங்களையும் அமைச்சர் வெளியிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1756502
பிரதமர் அலுவலகம்
டாக்டர் ஏபிஜே அப்துல் கலாமின் பிறந்தநாளை முன்னிட்டு பிரதமர் மரியாதை
முன்னாள் குடியரசுத் தலைவர் டாக்டர் ஏபிஜே அப்துல் கலாமின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார். ஒரு விஞ்ஞானியாகவும், சமூகத்தின் அனைத்துப் பிரிவினரையும் கவர்ந்த குடியரசு தலைவராகவும் டாக்டர் கலாமின் பங்களிப்புகளை பிரதமர் நினைவு கூர்ந்தார்.
பிரதமர் ட்வீட் செய்ததாவது;
“நமது முன்னாள் குடியரசுத் தலைவர் டாக்டர் ஏபிஜே அப்துல் கலாம் அவர்களுக்கு மரியாதை. ஒரு விஞ்ஞானியாகவும், சமூகத்தின் அனைத்துப் பிரிவினரையும் ஒருங்கிணைத்த குடியரசு தலைவராகவும் நமது நாட்டுக்கு ஆற்றிய பங்களிப்பிற்காக அவர் பெரிதும் போற்றப்படுகிறார்.’’
நுகர்வோர் நலன், உணவு மற்றும் பொது விநியோகம் அமைச்சகம்
குறைந்தபட்ச ஆதரவு விலையில் 2020-21 காரீப் பருவத்திற்கான சந்தைப்படுத்துதல்
2020-21 காரீப் பருவத்திற்குத் தேவையான சந்தைப்படுத்துதல் தொடங்கப்பட்டதையடுத்து கடந்த காலங்களைப் போலவே இந்த வருடமும் குறைந்தபட்ச ஆதரவு விலையில், விவசாயிகளிடமிருந்து அரசு பயிர்களைக் கொள்முதல் செய்கிறது.
தமிழ்நாடு, பஞ்சாப், ஹரியானா, உத்தரப் பிரதேசம், உத்தராகண்ட், சண்டிகர், ஜம்மு காஷ்மீர், கேரளா மற்றும் குஜராத் ஆகிய மாநிலங்கள் மற்றும் யூனியன் பிரதேசங்களில் 2020-21 காரீப் பருவத்திற்கான நெல் கொள்முதல் சுமுகமாக நடைபெற்று வருகிறது. இந்த மாநிலங்களில் நவம்பர் 1-ஆம் தேதி வரை 210.49 லட்சம் மெட்ரிக் டன் நெல் கொள்முதல் செய்யப்பட்டுள்ளது. இது கடந்த ஆண்டின் 175.48 லட்சம் மெட்ரிக் டன்னை விட 19.95 சதவீதம் கூடுதலாகும். மொத்தக் கொள்முதலில், பஞ்சாபிலிருந்து மட்டும் 148.07 லட்சம் மெட்ரிக் டன்  நெல் கொள்முதல் செய்யப்பட்டுள்ளது. ஏற்கனவே சுமார் 17.74 லட்சம் விவசாயிகள் ரூபாய் 39740.54 கோடியைப் பெற்று பயனடைந்துள்ளனர்.
மேலும், நவம்பர் 1-ஆம் தேதி வரை அரசு தன் முதன்மை முகமைகளின் மூலம் ரூபாய் 57.83 கோடி குறைந்தபட்ச ஆதரவு விலையில், 10571.140 மெட்ரிக் டன் பாசிப் பயறு மற்றும் உளுந்து ஆகியவற்றை தமிழ்நாடு, மகாராஷ்டிரா, குஜராத் மற்றும் ஹரியானாவைச் சேர்ந்த 6607 விவசாயிகளிடமிருந்து கொள்முதல் செய்துள்ளது. இதேபோல 52.40 கோடி ரூபாய் குறைந்தபட்ச ஆதரவு விலையில், 5089 மெட்ரிக் டன் கொப்பரையைக் கர்நாடகா மற்றும் தமிழகத்தில் உள்ள 3961 விவசாயிகளிடமிருந்து கொள்முதல் செய்துள்ளது.
பஞ்சாப், ஹரியானா, ராஜஸ்தான், மத்திய பிரதேசம் மற்றும் தெலுங்கானாவில் பருத்திக் கொள்முதல் குறைந்தபட்ச ஆதரவு விலையில் சுமுகமாக நடைபெற்று வருகிறது.
நவம்பர் 1-ஆம் தேதி வரை ரூபாய் 184563 லட்சம் மதிப்பில் 633719 பேல்கள், 120437 விவசாயிகளிடமிருந்து கொள்முதல் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1669490
மின்னணு மற்றும் தகவல் தொழில்நுட்பம்
செமிகான் இந்தியா 2023 இன் வெற்றியைத் தொடர்ந்து, 2024 செப்டம்பரில் நடைபெறும் செமிகான் இந்தியாவை தொடங்கி வைக்க இணையமைச்சர் ராஜீவ் சந்திரசேகர் நாளை பெங்களூரு வருகிறார்.
இந்த ஆண்டின் தொடக்கத்தில் குஜராத்தில் நடைபெற்ற செமிகான் இந்தியா 2023 இன் மகத்தான வெற்றிக்குப் பிறகு, உலகளாவிய உச்சி மாநாடு 2024 செப்டம்பரில் மீண்டும் தொடங்க உள்ளது. செமிகான் இந்தியா 2024-க்கான முன்னோட்ட நிகழ்வு செப்டம்பர் 13, 2023 அன்று பெங்களூரு சர்வதேச கண்காட்சி மையத்தில் தொடங்கி இரண்டு நாட்கள் நடைபெறும்.
மத்திய திறன் மேம்பாடு மற்றும் தொழில்முனைவோர், மின்னணு மற்றும் தகவல் தொழில்நுட்பத் துறை இணையமைச்சர் திரு ராஜீவ் சந்திரசேகர், எலக்ட்ரானிக்கா & புரொடக்ஷன்காவுடன் இணைந்து ஏற்பாடு செய்துள்ள இந்த முதன்மை நிகழ்வைத் தொடங்கி வைக்கிறார்.
"இந்தியா - நம்பகமான கூட்டாளி மற்றும் உலகளாவிய மின்னணுத் துறையில் வளர்ந்து வரும் சக்தி" என்பதே இந்த நிகழ்ச்சியின் முக்கிய கருப்பொருளாகும். இது தொழில்துறை தலைவர்கள், ஆராய்ச்சியாளர்கள் மற்றும் அரசு அதிகாரிகளை ஒன்றிணைத்து செமிகண்டக்டர் துறையில் இந்தியாவின் வளர்ச்சிக்கு ஆதரவளிக்கும். இந்தியாவின் எலக்ட்ரானிக்ஸ் உற்பத்தித் துறையை மேம்படுத்த உள்ளூர் மற்றும் சர்வதேச அமைப்புகளை ஒருங்கிணைத்து செமிகான் இந்தியா நாட்டில் கட்டாயம் கலந்து கொள்ள வேண்டிய ஒரு மைல்கல் நிகழ்வாக மாறியுள்ளது.
வரவிருக்கும் நிகழ்வின் போது, உலகளாவிய மின்னணு மற்றும் செமிகண்டக்டர் சுற்றுச்சூழல் அமைப்பை வலுப்படுத்துவதில் இந்தியாவின் முன்னேற்றத்தை இணையமைச்சர் திரு ராஜீவ் சந்திரசேகர் வலியுறுத்துவார். குறிப்பாக இந்தியாவின் ஜி 20 தலைமைத்துவத்தின் கீழ் சமீபத்திய வரலாற்று சிறப்புமிக்க புது தில்லி பிரகடனத்தைத் தொடர்ந்து, இந்தியா எவ்வாறு வளர்ந்து வரும் வேகத்தை அனுபவித்து வருகிறது என்பதை அவர் எடுத்துக்காட்டுவார்.
செமிகான் இந்தியா 2023 ஐ பிரதமர் திரு நரேந்திர மோடி தலைமையில் தொழில்துறை பங்குதாரர்கள் மற்றும் சங்கங்களுடன் இணைந்து இந்தியா செமிகண்டக்டர் மிஷன் ஏற்பாடு செய்தது.
இந்தியா செமிகண்டக்டர் மிஷனின் தொலைநோக்குப் பார்வைக்கு ஏற்ப, செமிகண்டக்டர் வடிவமைப்பு, உற்பத்தி மற்றும் தொழில்நுட்ப மேம்பாட்டிற்கான உலகளாவிய மையமாக இந்தியாவை நிறுவுவதே இதன் குறிக்கோள். இந்தியாவின் தொலைநோக்குப் பார்வையை முன்னெடுத்துச் செல்ல உறுதிபூண்டுள்ள ஸ்டார்ட்அப்கள், தொழில்முனைவோர், கண்டுபிடிப்பாளர்கள், கல்வியாளர்கள், ஆராய்ச்சியாளர்கள் மற்றும் அரசு அதிகாரிகள் ஆகியோரிடமிருந்து இந்த நிகழ்வு குறிப்பிடத்தக்க பங்கேற்பை ஈர்த்தது.
https://pib.gov.in/PressReleasePage.aspx?PRID=1956686
சுற்றுச்சூழல் மற்றும் வனத்துறை அமைச்சகம்
மத்திய ஆசிய பறக்கும் பாதையில்  இடம்பெயர்ந்த பறவைகளையும் அவற்றின் வாழ்விடங்களையும் பாதுகாப்பதற்கான முயற்சிகளை வலுப்படுத்துவதற்கான எல்லை நாடுகளின் கூட்டம்
சுற்றுச்சூழல், வனம் மற்றும் பருவநிலை மாற்ற அமைச்சகம் ஐக்கிய நாடுகளின் சுற்றுச்சூழல் திட்டம்/ புலம்பெயர்ந்த உயிரினங்களுக்கான மாநாடு  உடன் இணைந்து மத்திய ஆசியப் பறக்கும் பாதையில் புலம்பெயர்ந்து வரும் பறவைகள் மற்றும் அவற்றின் வாழ்விடங்களைப் பாதுகாக்கும் முயற்சிகளை வலுப்படுத்துவதற்கான எல்லை நாடுகளின் கூட்டத்தை புது தில்லியில் 2023 மே 2 முதல் 4 வரை ஏற்பாடு செய்திருந்தது.
இந்திய அரசின் சுற்றுச்சூழல், வனம் மற்றும் பருவநிலை மாற்றத்திற்கான மத்திய இணை அமைச்சர் திரு அஸ்வினி குமார் சௌபே கூட்டத்தை தொடங்கி வைத்தார். கிளாஸ்கோவில் உள்ள COP-26 இல் செய்யப்பட்ட LIFE  ஐப் பின்பற்றுவதற்கான பிரதமரின் அழைப்பை எதிரொலிக்கும் வகையில் அமைச்சர் தனது தொடக்க உரையில்,
"ஒரு செயல் திட்டத்தை உருவாக்குவதற்காக மத்திய ஆசிய வான் பாதையின் வரம்பு நாடுகளின் இந்த சந்திப்பின் மூலம் அவரது தொலைநோக்குப் பார்வையை நோக்கி உறுதியான நடவடிக்கைகளை எடுத்திருப்பது எங்களுக்கு மிகுந்த திருப்தியை அளிக்கிறது. கூடுதலாக, ஒரு நிலையான வாழ்க்கை முறையை கடைப்பிடிப்பது சக உயிரினங்களின் சுகவாழ்வை அனுமதிக்கும். புலம்பெயர்ந்த பறவைகள் உட்பட அனைத்து உயிரினங்களுக்கும் வரும் ஆண்டுகள் அவற்றின் எதிர்காலத்தை உறுதிசெய்ய மிகவும் முக்கியமானவை. சுற்றுச்சூழலுக்கான வாழ்க்கை முறைக்கு அழைப்பு விடுக்கும் பிரதமரின்  இயக்கத்துடன் இது ஒத்துப்போகிறது. இந்த சந்திப்பின் மூலம், மத்திய ஆசிய வான்பரப்பில் பாதுகாப்பு மற்றும் நிலையான வளர்ச்சியின் பொதுவான இலக்கை அடைவதற்கான குறிப்பிடத்தக்க நடவடிக்கைகளை நாங்கள் எடுத்து வருகிறோம்" என்று குறிப்பிட்டார்.
கூட்டத்தில் அர்மேனியா, வங்கதேசம், கஜகஸ்தான், கிர்கிஸ்தான், குவைத், மங்கோலியா, ஓமன், சவுதி அரேபியா, தஜிகிஸ்தான் மற்றும் உஸ்பெகிஸ்தான் உள்ளிட்ட பிராந்தியத்தின் பதினொன்று நாடுகள் கலந்துகொண்டன. இந்தியாவில் உள்ள அறிவியல் நிறுவனங்கள், சர்வதேச மற்றும் தேசிய அரசு சாரா நிறுவனங்கள் மற்றும் நிபுணர்கள் நிகழ்ச்சியில் பங்கேற்றனர்.
பிரதிநிதிகள் மத்திய ஆசிய பறக்கும் பாதைக்கான நிறுவன கட்டமைப்பு குறித்து ஆலோசனை நடத்தியதோடு திட்டங்களை செயல்படுத்துவதற்கான முன்னுரிமைப் பகுதிகள் பற்றியும் விவாதித்தனர். புலம்பெயர்ந்த பறவைகள் மற்றும் அவற்றின் வாழ்விடங்களின் நிலையான பாதுகாப்பை உறுதி செய்வதற்கான எண்ணங்களைப் பகிர்ந்து கொள்வதற்கான வாய்ப்பாக இந்தக் கூட்டம் அமைந்திருந்தது.
கூட்டத்தின் போது நடந்த விவாதங்கள், புலம்பெயர்ந்த பறவைகள் மற்றும் அவற்றின் வாழ்விடங்களைப் பாதுகாப்பதற்கான ஒருங்கிணைந்த அணுகுமுறையை உருவாக்கும் நோக்கத்துடன் ஒரு நிறுவன கட்டமைப்பு முறைகளுக்கு வழிவகுத்தது. இம்முயற்சியை மேலும் வலுப்படுத்தவும் முறைப்படுத்தவும் கூட்டத்தில் ஒட்டுமொத்த கருத்தொற்றுமை ஏற்பட்டது. மத்திய ஆசிய பறக்கும் பாதை முன்முயற்சியின் முறைப்படுத்தல், புலம்பெயர்ந்த பறவைகள் மற்றும் அவற்றின் வாழ்விடங்களைப் பாதுகாப்பதற்கான ஒரு குறிப்பிடத்தக்க நடவடிக்கையாகும்.
பறவைகள் சரணாலயத்தின் நிர்வாகத்தைப் புரிந்துகொள்வதற்கும், பறவைகள் சரணாலயங்களை நிர்வகிப்பதற்கு இந்தியாவில் பின்பற்றப்படும் சிறந்த நடைமுறைகளைக் கற்றுக்கொள்வதற்கும் பிரதிநிதிகள் ஹரியானா மாநிலத்தின் குருகிராமில் உள்ள சுல்தான்பூர் தேசியப் பூங்காவிற்கு களப் பயணம் மேற்கொண்டனர்.
குடியரசுத் தலைவர் செயலகம்
உலக அரங்கில் இந்தியாவை ஜொலிக்க செய்யும் பொறுப்பு நம் அனைவருக்கும் உள்ளது: வேலூர் திருவள்ளுவர் பல்கலைக்கழக பட்டமளிப்பு விழாவில் குடியரசுத் தலைவர் திரு ராம் நாத் கோவிந்த் வலியுறுத்தல்
உலக அரங்கில் இந்தியாவை ஜொலிக்க செய்யும் பொறுப்பு, நம் அனைவருக்கும் உள்ளது என வேலூர் திருவள்ளுவர் பல்கலைக்கழகத்தில் இன்று நடந்த 16-வது பட்டமளிப்பு விழாவில் குடியரசுத் தலைவர் திரு ராம் நாத் கோவிந்த் கூறினார்.
இந்நிகழ்ச்சியில் அவர் பேசியதாவது:
இந்தியாவின் உயர் கல்வி அமைப்பு, கிராமங்களுக்கும், பின்தங்கிய மக்களுக்கும் சேவை செய்யும் அளவுக்கு விரிவடைந்துள்ளது மிகுந்த திருப்தி அளிக்கும் விஷயம். உலகில் மூன்றாவது பெரிய கல்வி அமைப்பாக, இந்திய உயர் கல்வி அமைப்பு மாறியுள்ளது. ஆனாலும், முழு நிறைவு ஏற்படவில்லை. இன்னும் உயரத்துக்கு செல்ல நாம் விரும்பினால், இழந்த நேரத்தை நாம் கைப்பற்ற வேண்டும். ஆங்கிலேயர் ஆட்சி காலத்துக்கு முன்பே, சிறப்பான கல்வி முறை இந்தியாவில் இருந்தது. அந்த அழகான மரத்தை சீர்திருத்தம் என்ற பெயரில் ஆங்கிலேயே ஆட்சியாளர்கள் வெட்டி விட்டனர் என காந்தியடிகள் கூறினார். அத்தகைய கடுமையான மாற்றங்களிலிருந்து நாம் இன்னும் முழுமையாக மீண்டு நமது மரபுகளை மீட்டெடுக்க வில்லை. இந்த நோக்கில், தேசிய கல்வி கொள்கை 2020 நன்கு திட்டமிடப்பட்ட உறுதியான நடவடிக்கை ஆகும்.
சமூகத்தின் தேவைகளுக்கு சேவை செய்வதோடு, கற்றலை தனிப்பட்ட வளர்ச்சியின் ஒரு பகுதியாக ஆக்குவதற்கு, குழந்தைகள் மற்றும் இளைஞர்கள் கல்வி கற்கும் முறையை மாற்றுவதற்கான முழுமையான தொலைநோக்கு புதிய கல்வி கொள்கையில் உள்ளது.
வளமான, தற்சார்பு இந்தியாவை உருவாக்க என்ன தேவை என்பதை புதிய கல்வி கொள்கை கணக்கிடுகிறது. இதற்கு, உயர் கல்வி முறை, சமத்துவம், நிபுணத்துவம் மற்றும் மேம்பாட்டை ஏற்படுத்த வேண்டும். இந்த நோக்கங்களை அடைய புதிய கல்வி கொள்கை முயற்சிக்கிறது.
சர் சி.வி. ராமன் கூறியது போல், உயர் கல்வி நிறுவனங்கள், நாட்டை அறிவு வளர்ச்சி, பொருளாதார வளர்ச்சி ஆகியவற்றை நோக்கி கொண்டு செல்ல வேண்டும். அதுதான் புதிய கல்வி கொள்கையின் உந்துதல்.
திருவள்ளுவர் பல்கலைக்கழகம் நிறுவப்பட்ட சுமார் 20 ஆண்டு குறுகிய காலத்துக்குள், நாட்டின் பிரபல பல்ககைல்கழகங்களில் ஒன்றாக உருவெடுத்துள்ளது. இது முன்னணி நிறுவனமாக உருவாகி, கல்வியில் பின்தங்கிய பகுதிகளைச் சேர்ந்த ஏழை மாணவர்கள் பலருக்கு தரமான கல்வியை வழங்குகிறது. இதில் சமூகத்தில் சவாலான பிரிவுகளைச் சேர்ந்த பெண்களும் உள்ளனர். இந்த பல்கலைக்கழக மாணவர்களில் 65 சதவீதம் பேர் பெண்கள் என்பது எனக்கு மகிழ்ச்சி அளிக்கிறது. நமது பெண்கள் தடைகளை தகர்த்து, அனைத்து துறைகளிலும் வெற்றியடைகின்றனர். தங்கப் பதக்கங்கள் வெற்ற 66 மாணவர்களில், 55 பேர் பெண்கள். அதேபோல் டாக்டர் பட்டம் பெற்ற 217 பேரில் 100 பேர் பெண்கள். இது இந்தியாவின் பிரகாசமான எதிர்காலத்தை பிரதிபலிக்கிறது. நாட்டின் பெண்கள் கல்வி கற்றவர்களாக இருப்பது, அவர்களின் எதிர்காலத்தை மட்டும் பாதுகாக்கவில்லை, ஒட்டுமொத்த நாட்டையும் பாதுகாக்கிறது.
உலக அரங்கில், இந்தியாவை ஜொலிக்கச் செய்யும் பொறுப்பு நம் அனைவருக்கும் உள்ளது. அமைதியாக ஒன்றாக வாழ்வது எப்படி, இயற்கையை வளர்ப்பது எப்படி என்ற முக்கியமான பாடங்களை உலகுக்கு கற்பிப்பதில், நமது நாடு தனிச்சிறப்பான இடத்தில் உள்ளது. அதிக பொருளாதார வளர்ச்சி மற்றும் அதி சமத்துவத்தை இந்தியா அடைவதால், அதிகம் கற்க, உலகம் நம்மை நோக்கி திரும்புகிறது. இவை ஒவ்வொன்றும், இந்திய சரித்திரத்தில் அடுத்த அத்தியாயத்தை எழுதும் திறன் கொண்டவை. இதற்கு தேவைப்படுவது எல்லாம், சரியான லட்சியம் மட்டுமே.
இவ்வாறு குடியரசுத் தலைவர் திரு ராம்நாத் கோவிந்த் பேசினார்.
சிறப்பு சேவைகள் மற்றும் கட்டுரைகள்
தேசிய அஞ்சல் வார விழா கொண்டாட்டம்
இந்திய அஞ்சல் துறையின் சார்பில் தேசிய அஞ்சல் வார விழா அக்டோபர் 9-ஆம் தேதி முதல் 15 ஆம் தேதி வரை நாடு முழுவதும் கொண்டாடப்படுகிறது.
இவ்விழாவையொட்டி சென்னை பிரிப்பக அஞ்சலக கோட்டத்தில் 15.10.2020 அன்று நடைபெற்ற அஞ்சலக தின விழாவில் தமிழ்நாடு அஞ்சல் துறை தலைவர் திருமதி J. சாருகேசி , சிறப்பு விருந்தினராக பங்கேற்று சிறப்புரையாற்றினார்கள்.
மேலும் விழாவில் திரு கே ஏ தேவராஜ், உதவி அஞ்சல் துறை தலைவர் , திரு ஜி எம் ராமலிங்கம், முதுநிலை கோட்ட கண்காணிப்பாளர், சென்னை விமான பிரிப்பக அஞ்சலக கோட்டம் மற்றும் திருமதி எஸ் பாக்கியலட்சுமி, கோட்ட கண்காணிப்பாளர், RMS ‘M’ Dn கலந்து கொண்டு சிறப்பித்தார்கள்.
சென்னை பிரிப்பக அஞ்சலக கோட்ட கண்காணிப்பாளர் திரு ஏ கமால் பாஷா சிறப்புரை வழங்கினார்.
நிகழ்ச்சியில், கடந்த 2019-20-ஆம் ஆண்டு மற்றும் கோவிட் 19 காலகட்டத்தில் சிறப்பாக சேவையாற்றிய அஞ்சலக ஊழியர்களுக்கு விருதுகள் வழங்கப்பட்டன.
மேலும் ஊழியர்களின் பிள்ளைகளுக்கு என பிரத்யேகமாக ஆன்லைன் மூலம் நடந்த மாறு வேடப்போட்டி மற்றும் ஓவியப் போட்டியில் வெற்றி பெற்ற மாணவ-மாணவிகளுக்கு பரிசுகள் வழங்கப்பட்டன.
திருமதி ஆர் பானுமதி, உதவி அஞ்சல் கண்காணிப்பாளர், விழாவின் இறுதியாக நன்றியுரை வழங்கினார்.
ரெயில்வே அமைச்சகம்
கிசான் ரயில்கள் மூலம் வேளாண் பொருட்களின் போக்குவரத்து
மாநிலங்களவையில் இன்று கேள்வி ஒன்றுக்கு பதில் அளித்த ரயில்வே அமைச்சர் திரு அஸ்வினி வைஷ்ணவ் கூறியதாவது:
கடந்த 2020-21ம் ஆண்டு பட்ஜெட்டில் அறிக்கப்பட்டதன் படி, கிசான் ரயில்களை இந்திய ரயில்வே அறிமுகம் செய்தது. இதன் மூலம் அழுகக் கூடிய காய்கறி, பழங்கள், மாமிசம், கோழி, மீன் மற்றும் பால் பொருட்கள் உற்பத்தி செய்யப்படும் இடங்களில் இருந்து தேவையுள்ள இடங்களுக்கு கொண்டு இப்பொருட்கள் செல்லப்படுகின்றன. கிசான் ரயில் சேவைகள்,தேவை அடிப்படையிலானது. தொலை தூரங்களில் உள்ள மிகப் பெரிய சந்தைக்கு வேளாண் பொருட்களை கொண்டு செல்ல, கிசான் ரயிலை விவசாயிகள் பயன்படுத்துகின்றனர். இந்த ரயலில் வேளாண் பொருட்களை கொண்டு செல்வதற்கு பதிவு செய்வதில் குறைந்த பட்ச வரம்பு ஏதும் இல்லை. இதன் மூலம் சிறு விவசாயிகள், மிகப் பெரிய சந்தைகளுக்கு அடைய முடிகிறது.
PIB Headquarters
வேலூர் அஞ்சலகப் பிரிவில் கோர் சிஸ்டம் இன்டகிரேஷன் சொல்யூஷன் எனப்படும் மத்திய ஒருங்கிணைப்பு அமைப்பு தீர்வுமுறை அமலுக்கு வந்தது
அஞ்சல் துறையின் தமிழ்நாடு வட்டத்தில் வேலூர் அஞ்சலகப் பிரிவு கோர் சிஸ்டம் இன்டகிரேஷன் சொல்யூஷன் – சி.எஸ்.ஐ. - எனப்படும் மத்திய ஒருங்கிணைப்பு அமைப்பு தீர்வுமுறையை அமல்படுத்திய முதலாவது பிரிவாக ஆகியுள்ளது. இதன்படி வேலூர் அஞ்சலகப் பிரிவு சென்னை நகர மண்டல போஸ்ட் மாஸ்டர் ஜென்ரல் அலுவலகம், தமிழ்நாடு வட்ட முதன்மை போஸ்ட் மாஸ்டர் ஜென்ரல் அலுவலகம், நிதி மற்றும் கணக்கு பொது மேலாளர் அலுவலகம் ஆகியவற்றுடன் இணைக்கப்படுகிறது. வேலூர் தலைமை அஞ்சலகத்தில் அமல்படுத்தப்பட்டுள்ள இந்த சி.எஸ்.ஐ. மூலம் வேலூர் அஞ்சல் பிரிவில் உள்ள அனைத்து 46 துணை அஞ்சல் நிலையங்களும் இணைக்கப்படும்.
சென்னை நகர மண்டல போஸ்ட் மாஸ்டர் ஜென்ரல் திரு. ஆனந்த் இன்று  வேலூர் தலைமை அஞ்சலகத்தில் இதனைத் தொடக்கிவைத்தார். இதற்கான நிகழ்ச்சியில் வேலூர் பிரிவு அஞ்சலகக் கண்காணிப்பாளர் திருமதி. கே. விஜயா உடன் இருந்தார். இந்த சி.எஸ்.ஐ. அமைப்பு தமிழ்நாடு வட்டத்திலுள்ள 45 அஞ்சல் பிரிவுகளிலும் கட்டம் கட்டமாக அமல்படுத்தப்படும் இந்த பணி ஓராண்டில் நிறைவுபெறும். 2015 –ம் ஆண்டு முதல் இதர 8 மாநிலங்களில் சி.எஸ்.ஐ அமைப்பினை நிறுவும் பணிகள் தொடங்கியுள்ளன.
இந்த தகவல் தொழில்நுட்ப நவீனமயமாக்கல் திட்டத்தை இந்தியா போஸ்ட் துறை தனது செயல்பாடுகள் மற்றும் சேவைகளை மேம்படுத்துவதற்காக பல்வேறு கட்டங்களாக செயல்படுத்திவருகிறது. நாட்டின் பெரும்பாலான அஞ்சல் அலுவலகங்களில் ஃபினாகில் மற்றும் மெக்காமிஷ் அமைப்பு மூலம் இந்த நடவடிக்கை எடுக்கப்பட்டுள்ளது. இந்த நடைமுறையை ஒருங்கிணைத்து மேம்படுத்தும் வகையில் இந்தியா போஸ்ட் சி.எஸ்.ஐ. தீர்வு முறையை அறிமுகப்படுத்தியுள்ளது.
இந்த சி.எஸ்.ஐ. தீர்வு தபால்களை கையாளுவது, கவுன்டர் நடவடிக்கைகள், நிதி மற்றும் கணக்கு, மனிதவளம் ஆகியவை தொடர்பான தகவல்களை மேம்படுத்தக் கூடிய புதிய மேடையை கொண்டுள்ளது. அஞ்சலகத்தின் அனைத்து சேவைகளும், நிர்வாகமும் ஒரே குடையின் கீழ் கொண்டுவருவதற்கு இந்த தீர்வு உதவும். இந்த அமைப்பு மத்தியமாக்கப்பட்ட ஆன்லைன் உண்மை நேர பரிவர்த்தனையை அனைத்து செயல்பாடுகளிலும் பயன்படுத்துவதால் துல்லியமான விரைந்த செயல்பாடுகள் உறுதி செய்யப்படுகின்றன. தற்போதைய நிலையில் அஞ்சல் பரிவர்த்தனைகள் ஆஃப்லைனில் செய்யப்பட்டு பின்னர் ஆன்லைனில் இணைக்கப்படுகின்றன. சி.எஸ்.ஐ. அறிமுகமானபின் உண்மை நேர இணைப்புகளை ஏற்படுத்துவதால் விரைந்த நம்பகத்தன்மை மிகுந்த அஞ்சல் நடவடிக்கைகள், பொருள்போக்குவரத்து, வங்கிப்பணி, ஆயுள் காப்பீடு மற்றும் சில்லரை விற்பனை செயல்பாடுகள் நடைபெற ஏதுவாகியுள்ளது. அஞ்சல் செயல் தகவல் அனுப்பும் நடவடிக்கைகள் மற்றும் நிதி சேவைகளில் வெளிப்படத் தன்மை ஆகியன அனைவரும் அறியும் வகையில் நடைபெறுகிறது. இந்த முறையினால் அஞ்சல் அலுவலகங்களில் பரிவர்த்தனைகள் இரண்டு முறை பதிவு செய்யப்படுவது தடுக்கப்பட்டு நேரம் மிச்சப்படுத்தப்படுகிறது. இந்த முறையினால் வாடிக்கையாளர்களின் வீட்டு வாசலிலே கடிதங்களை பெற்று செல்லும் வசதி ஏற்பட்டு அஞ்சல்களின் பயணத்தை உடனுக்குடன் கண்காணிக்கும் வசதியும் கிடைத்துள்ளது.
(Visitor Counter : 165
குடியரசுத் தலைவர் செயலகம்
குடியரசுத் தலைவர் கேரளா, தமிழ்நாடு, லட்சத்தீவு பயணம்
குடியரசுத் தலைவர் திருமதி திரௌபதி முர்மு கேரளா, தமிழ்நாடு, லட்சத்தீவில் மார்ச் 16 முதல் 21, 2023 வரை சுற்றுப் பயணம் செய்கிறார்.
மார்ச் 16, 2023 அன்று கொச்சியில் உள்ள ஐஎன்எஸ் விக்ராந்த் கப்பலை பார்வையிடும் அவர், ஐஎன்எஸ் துரோணாச்சாரியா கப்பலுக்கு குடியரசுத் தலைவர் பதக்கம் வழங்க உள்ளார்.
மார்ச் 17, 2023 அன்று கொல்லத்தில் உள்ள மாதா அமிர்தானந்தமயி மடத்திற்கு குடியரசுத் தலைவர் செல்கிறார். அதே நாளில் திருவனந்தபுரத்தில் அவருக்கு அளிக்கப்படும் வரவேற்பு நிகழ்ச்சியில் பங்கேற்கிறார். கேரளப் பெண்களின் சமகால கதைகளான குடும்பஸ்ரீ@25-ஐ தொடங்கி வைக்க உள்ளார்.
மார்ச் 18, 2023 அன்று தமிழ்நாட்டில் கன்னியாகுமரியில் உள்ள விவேகானந்தர் மண்டபம், திருவள்ளுவர் சிலை ஆகிய இடங்களில் குடியரசுத் தலைவர் மரியாதை செலுத்த உள்ளார். அன்று மாலை கவரட்டியில் அவருக்கு அளிக்கப்படும் வரவேற்பு நிகழ்ச்சியில் கலந்துகொள்ள உள்ளார்.
மார்ச் 19, 2023 அன்று கவரட்டியில் சுய உதவிக்குழுக்களைச் சேர்ந்த உறுப்பினர்களுடன் குடியரசுத் தலைவர் உரையாட உள்ளார்.
உள்நாட்டு விமானப் போக்குவரத்து அமைச்சகம்
கோவிட்-19 தொடர்பாக ஆளில்லா கண்காணிப்பு விமானங்கள் / தொலை உணர் இயக்க விமான அமைப்புகளை கருட் வலைதளம் வழியாக பயன்படுத்த அரசு நிறுவனங்களுக்கு நிபந்தனைகளுடன் விதிவிலக்கு
கோவிட்-19 தொற்று தொடர்பான பணிகளுக்காக  / ஆளில்லா கண்காணிப்பு விமானங்களை அரசு நிறுவனங்கள் பயன்படுத்துவதற்கு நிபந்தனைகளுடன் அதிவிரைவாக விதிவிலக்கு அளிக்க வலைதளத்தை  மத்திய சிவில் விமானப் போக்குவரத்து அமைச்சகம் மற்றும் சிவில் விமானப் போக்குவரத்து இயக்குநரகம் ஆகியவை தொடங்கியுள்ளன.
ட்ரோன்களை பயன்படுத்துவதற்காக அரசின் அங்கீகாரம் என்பதன் சுருக்கமே கருட் ஆகும். உரிய அதிகார வட்டாரங்களில் அனுமதி பெற்று, இரண்டு வாரங்களுக்குள் இந்த வலைதளம் தொடங்கப்பட்டுள்ளது. இது மத்திய சிவில் விமானப் போக்குவரத்து அமைச்சகம், சிவில் விமானப் போக்குவரத்து இயக்குநரகம், இந்திய விமான நிலையங்கள் ஆணையம், தேசிய தகவலியல் மையம்  ஆகியவற்றைச் சேர்ந்த அதிகாரிகளின் கடுமையான உழைப்பு, அர்ப்பணிப்பு ஆகியவற்றுக்கு உதாரணமாக திகழ்கிறது. அனுமதி கிடைத்த 8 நாட்களுக்குள் இந்த வலைதளம் வடிவமைக்கப்பட்டு, மேம்படுத்தப்பட்டு, பயன்பாட்டாளர்கள் மூலம் பரிசோதனை மேற்கொள்ளப்பட்டது. இதனை வீட்டிலேயே பணியாற்றிவரும் தேசிய தகவலியல் மையத்தின் மூத்த சிஸ்டம் அனலிஸ்டான விக்ரம்சிங் தொடங்கிவைத்தார்.
தொலைஉணர் இயக்க விமானங்களின் செயல்பாடுகள் தொடர்பான விதிகள் மற்றும் வழிமுறைகள், விமானங்கள் விதிகள், 1937ன் கீழ் உள்ள விதி 15ஏ மற்றும் 27.8.2018-ல் சிவில் விமானப் போக்குவரத்து இயக்குநரகம் வெளியிட்ட சிவில் விமானப் போக்குவரத்துக்கான தேவைகள் பிரிவு 3, தொடர் 10-ன் பகுதி 1-லும் உள்ளன.
இந்த பொது அறிவிக்கையின் வழிமுறைகள், மறுஉத்தரவு வரும் வரை தொடரும்.
எந்தவொரு காரணத்தையும் தெரிவிக்காமல், இந்த பொது அறிவிக்கையின் வழிமுறையை மாற்றம் செய்யவோ, திரும்பப் பெறவோ அல்லது நீட்டிக்கவோ இந்திய அரசுக்கு முழு உரிமை உண்டு.
இந்த பொது அறிவிக்கையின் வழிமுறைகளை மீறினால், நிபந்தனையுடனான விதிவிலக்கு செல்லாததாக மாற்றப்படும்; மேலும் உரிய சட்டத்தின்படி, தண்டனை விதிக்கப்படும்.
பொது அறிவிக்கையை பார்ப்பதற்கான இணைப்பு:
https://www.civilaviation.gov.in/sites/default/files/Public%20notice_GARUD_Exemptions%20for%20Covid-19_2%20May%202020.pdf
தகவல் மற்றும் ஒலிபரப்பு அமைச்சகம்
தடை செய்யப்பட்ட சீக்கிய அமைப்புடன் தொடர்புடைய செயலிகள் வலைதளம், சமூகஊடக கணக்குகளை முடக்க மத்திய தகவல் ஒலிபரப்பு அமைச்சகம் உத்தரவு
சட்டவிரோத நடவடிக்கைகள்  சட்டம் 1967-ன் கீழ், சட்டவிரோதம் என அறிவிக்கப்பட்ட நீதிக்கான சீக்கியர்கள்  அமைப்புடன் நெருங்கிய தொடர்பு வைத்துள்ள வெளிநாட்டைச் சேர்ந்த “பஞ்சாப் அரசியல் டிவி” என்னும் பெயரிலான, சமூக ஊடக கணக்குகள், வலைதளம், செயலிகளை முடக்க மத்திய தகவல் ஒலிபரப்பு அமைச்சகம் உத்தரவிட்டுள்ளது. நடைபெற்று வரும் சட்டப்பேரவை தேர்தல்களின் போது, பொது ஒழுங்கை ஆன்லைன் ஊடகத்தை பயன்படுத்தி சீர்குலைக்க இந்த சேனல் முயன்று வருவதாக கிடைத்த புலனாய்வு தகவல்களின் அடிப்படையில், ஐடி விதிமுறைகளின் கீழ் அமைச்சகம் தனது அவசர கால அதிகாரத்தை பயன்படுத்தி, “பஞ்சாப் அரசியல் டிவி”-ன் டிஜிட்டல் ஊடக ஆதாரங்களை பிப்ரவரி 18-ந் தேதி முதல் முடக்க உத்தரவிட்டது.
தடைசெய்யப்பட்ட செயலிகள், வலைதளம், சமூக ஊடக கணக்குகளில் மதநல்லிணக்கத்தை சீர்குலைத்து பிரிவினைவாதத்தை தூண்டிவிடுவதற்கு உரிய அம்சங்கள் உள்ளதும், அவை இந்தியாவின் ஒருமைப்பாடு, இறையாண்மை, மாநிலத்தின் பாதுகாப்பு, பொது ஒழுங்கு ஆகியவற்றுக்கு தீங்குவிளைவிப்பதாக இருப்பதும் கண்டறியப்பட்டுள்ளது. தேர்தல்களின் போது ஆதாயம் பெறும் வகையில் புதிய செயலிகளும், சமூக ஊடக கணக்குகளும் துவக்கப்பட்டதும் தெரிய வந்துள்ளது.
இந்தியாவில் ஒட்டுமொத்த தகவல் சூழலை பாதுகாக்கும் வகையில் மத்திய அரசு தொடர்ந்து விழிப்புடன் கண்காணித்து வருகிறது. மேலும், இந்தியாவின் இறையாண்மை மற்றும் ஒருமைப்பாட்டைக் குலைக்கும் எந்த நடவடிக்கையையும் அரசு அனுமதிக்காது.